ไฟแนนซ์ทูเดย์
...เจอหน้านักข่าวที่มารอต้อนรับหลังบินกลับมาจากประชุมที่มาเลเซีย พล.อ.ประยุทธ์ จันทร์โอชา นายกรัฐมนตรี ยืนยันไม่มีปัญหาเรื่องการใช้มาตรา 44 ตั้งทหารมาเป็นประธานบอร์ดกองสลากฯ คนใหม่ แทน สมชัย สัจจพงษ์ อธิบดีกรมศุลกากร เพราะถ้าพลเรือนแก้ปัญหาสลากแพงไม่ได้ ก็ให้ทหารทำ ก็เท่านั้นเอง
29 เม.ย. 2558

...เจอหน้านักข่าวที่มารอต้อนรับหลังบินกลับมาจากประชุมที่มาเลเซีย พล.อ.ประยุทธ์ จันทร์โอชา นายกรัฐมนตรี ยืนยันไม่มีปัญหาเรื่องการใช้มาตรา 44 ตั้งทหารมาเป็นประธานบอร์ดกองสลากฯ คนใหม่ แทน สมชัย สัจจพงษ์ อธิบดีกรมศุลกากร เพราะถ้าพลเรือนแก้ปัญหาสลากแพงไม่ได้ ก็ให้ทหารทำ ก็เท่านั้นเอง
แต่บิ๊กตู่ยังอุบชื่อไว้ไม่ได้บอกว่าผู้ที่จะมางัดข้อกับมาเฟียสลากทั้งหลายจะเป็นสายบู๊อย่าง “ผู้การแดง” พล.ต.อภิรักษ์ คงสมพงษ์ รองแม่ทัพภาคที่ 1 หรือไม่    
...ถือเป็นความฝันอันสูงสุดสำหรับ กิติพงศ์ อุรพีพัฒนพงศ์ ไม่ว่าจะในฐานะประธานกรรมการบริษัท เบเคอร์ แอนด์ แม็คเค็นซี่ หรือในฐานะสมาชิก สปช. ที่ต้องการให้แผนปฏิรูปภาษีไปถึงฝั่งฝัน ซึ่งจะเป็นการปรับแก้กฎหมายภาษีครั้งใหญ่ในรอบ 77 ปี งานนี้หนักหนาเพราะรู้กันดีว่าไม่มีใครอยากถูกรีดภาษี แต่กิติพงศ์ยังเชื่อว่าฝันนี้เป็นไปได้ เพราะไม่ได้มีแต่รีดเงิน แต่รัฐบาลยังต้องเป็นฝ่ายให้ประชาชนมากขึ้น งานนี้แฟร์ๆ มีทั้ง give &amp; take ประเทศชาติได้ประโยชน์สูงสุด
...ถึงเศรษฐกิจยังไม่ค่อยดี แต่คนไทยยังมีน้ำใจเสมอ ช่วงนี้ทุกแบงก์เปิดบัญชีพร้อมรองรับน้ำใจคนไทยที่บริจาคเงินไปช่วยเหยื่อแผ่นดินไหวที่เนปาล หลิวขอพื้นที่รวบรวมเลขที่บัญชีของแต่ละแบงก์มาให้อย่างย่อๆ เพื่อให้สะดวก ตามนี้
ทีเอ็มบี - เลขที่ 001-1-55647-9
กรุงเทพ - เลขที่ 201-3-01324-4
กสิกรไทย - เลขที่ 001-1-34567-0
ไทยพาณิชย์ - เลขที่ 111-3-90911-5
กรุงไทย - เลขที่ 067-0-10330-6
ธนชาต - เลขที่ 004-6-14648-2
กรุงศรีฯ - เลขที่ 011-0-06153-6
ขอแนะนำว่าช่วยผู้ประสบภัยพิบัติใหญ่ๆ แบบนี้ บริจาคเป็นเงินดีที่สุด เพราะองค์กรกลางที่ประสานงานในพื้นที่โดยตรงจะรู้ดีว่าต้องนำเงินไปซื้อ ไปสร้าง หรือให้ใครต่อได้ดีที่สุด ส่วนใครใคร่จะบริจาคเป็นสิ่งของ ก็ต้องคิดสักนิดเหมือนกันว่าเป็นของที่เขาต้องการหรือไม่ ให้ไปจะเป็นบุญหรือเป็นภาระให้เขาและทีมบรรเทาทุกข์ ถ้าไม่แน่ใจลองสอบถามเจ้าหน้าที่ที่รับบริจาคของดูก่อนก็ได้